Euroopa Parlamendi ja nõukogu otsus nr 1753/2000/EÜ, 22. juuni 2000, millega kehtestatakse uute sõiduautode keskmiste süsinikdioksiidi eriheitmete seire kava



Euroopa Liidu Teataja L 202 , 10/08/2000 Lk 0001 - 0013

CS.ES Peatükk 15 Köide 05 Lk 138 - 150

ET.ES Peatükk 15 Köide 05 Lk 138 - 150

HU.ES Peatükk 15 Köide 05 Lk 138 - 150

LT.ES Peatükk 15 Köide 05 Lk 138 - 150

LV.ES Peatükk 15 Köide 05 Lk 138 - 150

MT.ES Peatükk 15 Köide 05 Lk 138 - 150

PL.ES Peatükk 15 Köide 05 Lk 138 - 150

SK.ES Peatükk 15 Köide 05 Lk 138 - 150

SL.ES Peatükk 15 Köide 05 Lk 138 - 150



Euroopa Parlamendi ja nõukogu otsus nr 1753/2000/EÜ, 22. juuni 2000, millega kehtestatakse uute sõiduautode keskmiste süsinikdioksiidi eriheitmete seire kava EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 175 lõiget 1, võttes arvesse komisjoni ettepanekut, [1] võttes arvesse majandus- ja sotsiaalkomitee arvamust, [2] olles nõu pidanud regioonide komiteega, toimides asutamislepingu artiklis 251 ettenähtud menetluse kohaselt [3] vastavalt lepituskomisjonis 9. märtsil 2000 heakskiidetud ühistekstile ning arvestades järgmist: (1) ÜRO kliimamuutuste raamkonventsiooni lõppeesmärk on saavutada kasvuhoonegaasi kontsentratsiooni stabiliseerumine atmosfääris tasemeni, mis võimaldab vältida inimtegevusest tulenevaid ohtlikke kliimasüsteemi häireid. 1997. aasta detsembris Kyoto konverentsil sõlmitud raamkonventsiooni Kyoto protokollis nähakse ette kasvuhoonegaasi kontsentratsiooni vähendamine. (2) Kyoto protokolli kohaselt on ühendus heaks kiitnud eesmärgi vähendada aastatel 2008-2012 kasvuhoonegaasi koguheidet 8 % võrreldes 1990. aasta tasemega. (3) Kyoto protokoll eeldab, et protokolli I lisas nimetatud lepinguosalised teevad näidatavaid edusamme oma kohustuste täitmiseks aastaks 2005. (4) Otsusega 93/389/EMÜ [4] loodi ühenduse süsinikdioksiidi ja teiste kasvuhoonegaaside heitmete seire süsteem. (5) Komisjon, tunnistades sõiduautode osa süsinikdioksiidi heitmete allikana, on teinud ettepaneku sõiduautode süsinikdioksiidi heitmete vähendamist ja kütusesäästu suurendamist hõlmava ühenduse strateegia rakendamiseks. 25. juuni 1996. aasta otsustes tervitas nõukogu komisjoni lähenemisviisi. (6) Euroopa Parlament ja nõukogu on seadnud eesmärgi, et süsinikdioksiidi heitmete keskmine tase 2005. aastal (hiljemalt 2010. aastal) oleks 120 g/km (5 l/100 km bensiinimootorite ja 4,5 l/100 km diiselmootorite puhul). (7) Komisjon teostab uuringuid, mille eesmärk on võimalikult kiiresti koostada asjakohased ettepanekud nõukogu 6. veebruari 1970. aasta direktiivi 70/156/EMÜ (mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta) [5] II lisa kohaste N1 — kategooria sõidukite süsinikdioksiidi eriheitmete mõõtmise korra ühtlustamise kohta. (8) Uute sõiduautode süsinikdioksiidi eriheitmeid mõõdetakse ühenduses ühtlustatult vastavalt nõukogu 16. detsembri 1980. aasta direktiivis 80/1268/EMÜ (mootorsõidukite süsinikdioksiidi heitmete ja kütusekulu kohta) [6] sätestatud meetodile. (9) Et kontrollida komisjoni 20. detsembri 1995. aasta teatises nimetatud ühenduse strateegia ning sõidukitootjate organisatsioonide poolt ametlikult võetud kohustuste rakendamise tõhusust, on vaja kehtestada ühenduses müüdavate uute sõiduautode süsinikdioksiidi eriheitmete seire kord. Käesoleva otsusega sätestatakse selline kava. Komisjon on teatanud, et ta kaalub võimalikult pea vajadust luua õigusraamistik sõidukitootjate organisatsioonidega tulevikus sõlmitavate lepingute tarvis, kaasa arvatud selliste lepingute mittetoimimise korral võetavad meetmed. (10) Käesoleva otsuse kohaldamisel tuleks liikmesriikidel koguda ainult direktiivile 70/156/EMÜ vastavaid ametlikke andmeid. (11) Direktiivis 70/156/EMÜ sätestatakse, et tootjad peavad väljastama vastavustunnistuse, mis peab olema iga uue sõiduauto juures, ja et liikmesriigid võivad uue sõiduauto registreerimist ja kasutuselevõttu lubada ainult sel juhul, kui selle juures on kehtiv vastavustunnistus. (12) Käesoleva otsuse eesmärk ei ole siseriiklike sõidukite registreerimise süsteemide ühtlustamine, vaid nende kasutamine selliste minimaalsete andmekogumite koostamisel, mis võimaldaksid uute sõiduautode keskmiste süsinikdioksiidi eriheitmete seire ühenduse kava nõuetekohast toimimist. (13) On soovitav hõlmata kõik uued alternatiivse energiaallikaga sõiduautod, mis kuuluvad direktiivi 70/156/EMÜ reguleerimisalasse. (14) Sellist seirekava tuleks kohaldada ainult nende uute sõiduautode suhtes, mis registreeritakse ühenduses esimest korda ja mida ei ole mujal varem registreeritud. (15) Komisjon ja liikmesriigid peaksid säilitama andmete kvaliteedi kontrolli alased sidemed, et tagada käesoleva otsuse nõuetekohane rakendamine, ON VASTU VÕTNUD JÄRGMISE OTSUSE: Artikkel 1 Käesoleva otsusega kehtestatakse uute ühenduses registreeritud sõiduautode keskmiste süsinikdioksiidi eriheitmete seire kava. Seda kava kohaldatakse ainult nende sõiduautode suhtes, mis registreeritakse ühenduses esimest korda ja mida ei ole mujal varem registreeritud. Artikkel 2 Käesolevas otsuses kasutatakse järgmisi mõisteid: 1. sõiduauto — direktiivi 70/156/EMÜ II lisas määratletud ning direktiivi 80/1268/EMÜ reguleerimisalasse kuuluv M1-kategooria mootorsõiduk. Siia ei kuulu direktiiviga 92/61/EMÜ [7] hõlmatavad sõidukid ja direktiivi 70/156/EMÜ artikli 4 lõike 1 punkti a teises taandes määratletud erisõidukid; 2. esimest korda registreeritud auto — sõiduauto, mis on esimest korda registreeritud ühenduses. Mõiste alla ei kuulu mingil juhul need sõidukid, mis on teises liikmesriigis uuesti registreeritud või mis on varem registreeritud väljaspool ühendust. 3. vastavustunnistus — direktiivi 70/156/EMÜ artiklis 6 nimetatud tunnistus; 4. süsinikdioksiidi eriheitmed — teatava sõiduauto süsinikdioksiidi heitmed, mida mõõdetakse vastavalt direktiivile 80/1268/EMÜ ja nimetatakse direktiivi 70/156/EMÜ VIII lisas ning mis esitatakse tüübikinnitusdokumentides; 5. tootja — isik või asutus, kes vastutab tüübikinnitusasutuse ees kõigi tüübikinnitusprotsessi aspektide eest ning toodangu vastavuse tagamise eest. See isik või asutus ei tarvitse olla otseselt seotud tüübikinnitusprotsessi alla kuuluva sõiduki, süsteemi, osa või eraldi seadmestiku valmistamise kõigi etappidega. 6. mark — tootja kaubanimi, mis on märgitud vastavustunnistusele ja tüübikinnitusdokumentidele; 7. uue sõiduauto suurim kasulik võimsus — vastavustunnistusel ja tüübikinnitusdokumentides nimetatud mootori suurim võimsus, mida on mõõdetud vastavalt direktiivile 80/1269/EMÜ; [8] 8. mass — vastavustunnistusel ja tüübikinnitusdokumentides nimetatud ning direktiivi 70/156/EMÜ I lisa jaos 2.6 määratletud töökorras auto mass; 9. mootori töömaht — vastavustunnistusel ja tüübikinnitusdokumentides nimetatud mootori töömaht; 10. kütusetüüp — kütus, mida silmas pidades autole algselt tüübikinnitus anti ning mida on nimetatud vastavustunnistusel ja tüübikinnitusdokumentides; 11. registrifail — elektrooniline fail, mis sisaldab üksiku sõiduauto registreerimisega seotud andmeid; 12. tüüp, variant ja versioon — tootja poolt määratud teatavat marki sõidukite alaliigid, mis vastavad direktiivi 70/156/EMÜ IIB lisas esitatud kirjeldusele ning on selgesti identifitseeritavad tüüpi, varianti ja versiooni tähistavate tärkide abil; 13. alternatiivse energiaallikaga sõiduk — direktiivi 70/156/EMÜ IIB lisas määratletud ning direktiivi 80/1268/EMÜ reguleerimisalasse kuuluv M1 — kategooria mootorsõiduk; 14. tüübikinnitusdokumendid — teatmikku, tüübikinnitustunnistust ja katsetulemusi sisaldav infopakett, mis saadetakse riiklikele tüübikinnitusasutustele vastavalt direktiivi 70/156/EMÜ artikli 4 lõigetele 5 ja 6. Artikkel 3 1. Artiklis 1 nimetatud kava kehtestamiseks koguvad liikmesriigid I lisas kirjeldatud andmeid iga selles artiklis nimetatud auto kohta, mis on registreeritud nende territooriumil. 2. Liikmesriigid võivad võtta lõikes 1 nimetatud andmeid kas ühenduse tüübikinnitusdokumentidest või vastavustunnistuselt. 3. Liikmesriigid vastutavad kogutavate andmete valideerimise ja kvaliteedi eest. Liikmesriigid võtavad arvesse II lisas kirjeldatud võimalikke veaallikaid, võtavad meetmeid nende vigade minimeerimiseks ning teevad komisjonile teatavaks statistilise analüüsi teel või muul viisil koostatud hinnangu ebaõigete andmete osa kohta koos artikli 4 lõikes 4 nimetatud aruandega. 4. Liikmesriigid võtavad meetmeid nende poolt kogutavate andmete kvaliteedi parandamiseks ja teatavad sellest taotluse korral komisjonile. Selle teabe alusel võib komisjon pärast asjaomase liikmesriigiga konsulteerimist soovitada sellele liikmesriigile andmete kvaliteedi edasise parandamise meetmeid, mille liikmesriik seejärel läbi vaatab. Sellest lähtudes teatab liikmesriik komisjonile edasistest meetmetest, mida ta vajaduse korral võtab andmete kvaliteedi parandamiseks. Artikkel 4 1. Liikmesriigid määravad igal kalendriaastal vastavalt III lisas kirjeldatud meetoditele nii tootjate kaupa kui kõigi tootjate suhtes kindlaks järgmised andmed: a) iga kütusetüübi puhul: i) esimest korda registreeritud sõiduautode üldarv III lisa lõike 1 kohaselt; ii) esimest korda registreeritud sõiduautode keskmised süsinikdioksiidi eriheitmed III lisa lõike 2 kohaselt; b) iga kütusetüübi ja iga III lisa lõikes 3 täpsustatud süsinikdioksiidi heitmete kategooria puhul: i) esimest korda registreeritud sõiduautode arv; ii) keskmised süsinikdioksiidi eriheitmed III lisa lõike 3 teise lõigu kohaselt; c) iga kütusetüübi ja iga III lisa lõikes 4 täpsustatud massikategooria puhul: i) esimest korda registreeritud sõiduautode arv; ii) keskmised süsinikdioksiidi eriheitmed III lisa lõike 4 kolmanda lõigu kohaselt; iii) keskmine mass III lisa lõike 4 teise lõigu kohaselt; [9] d) iga kütusetüübi ja iga III lisa lõikes 5 täpsustatud suurima kasuliku võimsuse kategooria puhul: i) esimest korda registreeritud sõiduautode arv; ii) keskmised süsinikdioksiidi eriheitmed III lisa lõike 5 kolmanda lõigu kohaselt; iii) keskmine suurim kasulik võimsus III lisa lõike 5 teise lõigu kohaselt; e) iga kütusetüübi ja iga III lisa lõikes 6 täpsustatud mootori töömahu kategooria puhul: i) esimest korda registreeritud sõiduautode arv; ii) keskmised süsinikdioksiidi eriheitmed III lisa lõike 6 kolmanda lõigu kohaselt; iii) keskmine mootori töömaht III lisa lõike 6 teise lõigu kohaselt. 2. Lisaks määravad liikmesriigid alternatiivse energiaallikaga sõidukite puhul kindlaks nende territooriumil registreeritud sõidukite arvu. 3. Kui liikmesriikide territooriumil registreeritud sõidukite massi mõõtmise viis muutub, teatavad liikmesriigid sellest komisjonile. 4. Liikmesriigid edastavad lõigetes 1 ja 2 nimetatud teabe igal aastal komisjonile. Esimene edastamine leiab aset hiljemalt 1. juulil 2001. Eelmisel kalendriaastal kogutud seireandmed peavad olema täielikult edastatud 1. aprilliks. Andmed edastatakse IV lisas täpsustatud vormi kohaselt. 5. Komisjoni taotluse korral edastavad liikmesriigid lisaks kõik artikli 3 kohaselt kogutud andmed. Artikkel 5 Liikmesriigid nimetavad seireandmete kogumiseks ja edastamiseks pädeva asutuse ning teatavad sellest komisjonile hiljemalt kuue kuu jooksul pärast käesoleva otsuse jõustumist. Artikkel 6 Liikmesriigid annavad komisjonile hiljemalt kuue kuu jooksul pärast käesoleva otsuse jõustumist aru, kuidas nad kavatsevad otsuse sätteid rakendada. Nende aruannete alusel võib komisjon taotleda lisateavet või nõuda pärast liikmesriikidega konsulteerimist soovitatud rakendusviisi muutmist. Artikkel 7 Komisjon annab Euroopa Parlamendile ja nõukogule hiljemalt 31. detsembril 2002 aru käesoleva otsusega kehtestatud seirekava toimimisest. Artikkel 8 Seiresüsteemi raames alates aastast 2003 kogutud andmeid kasutatakse komisjoni ja autotööstuse vahel kokkulepitud, mootorsõidukite süsinikdioksiidiheitmete vähendamiseks võetud vabatahtlike kohustuste seireks ja vajaduse korral ülevaatamiseks. Artikkel 9 Komisjon esitab Euroopa Parlamendile ja nõukogule iga kalendriaasta kohta liikmesriikidelt saadud seireandmetel põhineva aruande. Artikkel 10 Vahe-eesmärgi- ja lõppeesmärgiaastaid [10] käsitlevates aruannetes näidatakse, kas heitmete vähenemine on tingitud tootjate poolt võetud tehnilistest meetmetest või muudest põhjustest, nagu tarbijate käitumise muutumisest. Artikkel 11 Käesolev otsus on adresseeritud liikmesriikidele. Luxembourg, 22. juuni 2000 Parlamendi nimel president N. Fontaine Nõukogu nimel eesistuja J. Sócrates [1] EÜT C 231, 23.7.1998, lk 6, jaEÜT C 83, 25.3.1999, lk 9. [2] EÜT C 40, 15.2.1999, lk 8. [3] Euroopa Parlamendi 17. detsembri 1998. aasta arvamus (EÜT C 98, 9.4.1999, lk 240), nõukogu 23. veebruari 1999. aasta ühine seisukoht (EÜT C 123, 4.5.1999, lk 13) ja Euroopa Parlamendi 2. detsember 1999. aasta otsus (EÜT C 194, 11.7.2000, lk 46). Nõukogu 16. mai 2000. aasta otsus ja Euroopa Parlamendi 17. mai 2000. aasta otsus. [4] Nõukogu 24. juuni 1993. aasta otsus 93/389/EMÜ ühenduse süsinikdioksiidi ja teiste kasvuhoonegaaside heitmete seire süsteemi kohta (EÜT L 167, 9.7.1993, lk 31). [5] EÜT L 42, 23.2.1970, lk 1. Direktiivi on viimati muudetud Euroopa Parlamendi ja nõukogu direktiiviga 98/91/EÜ (EÜT L 11, 16.1.1999, lk 25). [6] EÜT L 375, 31.12.1980, lk 36. Direktiivi on viimati muudetud komisjoni direktiiviga 93/116/EÜ (EÜT L 329, 30.12.1993, lk 39). [7] Nõukogu 30. juuni 1992. aasta direktiiv 92/61/EMÜ kahe- või kolmerattaliste mootorsõidukite tüübikinnituse kohta (EÜT L 225, 10.8.1992, lk 72). Direktiivi on muudetud 1994. aasta ühinemisaktiga. [8] Nõukogu 16. detsembri 1980. aasta direktiiv 80/1269/EMÜ mootorsõidukite mootori võimsust käsitlevate liikmesriikide õigusaktide ühtlustamise kohta (EÜT L 375, 31.12.1980, lk 46). Direktiivi on viimati muudetud direktiiviga 97/21/EÜ (EÜT L 125, 16.5.1997, lk 31). [9] Kui tüübikinnitusdokumentides või vastavustunnistusel oleva sõiduauto massi kohta on esitatud nii väikseimat kui suurimat massi näitavad andmed, edastavad liikmesriigid ainult selle sõiduauto suurimat massi näitavad andmed. [10] Komisjoni soovitus 1999/125/EÜ (EÜT L 40, 13.2.1999, lk 49),komisjoni soovitus 2000/303/EÜ (EÜT L 100, 20.4.2000, lk 55) jakomisjoni soovitus 2000/304/EÜ (EÜT L 100, 20.4.2000, lk 57). -------------------------------------------------- I LISA Uute sõiduautode süsinikdioksiidi heitmete seire kava jaoks liikmesriikide poolt kogutavad ja edastatavad andmed Uute sõiduautode süsinikdioksiidi eriheitmete seire ühendust hõlmava kava toimimiseks peavad liikmesriigid iga ühenduses esimest korda registreeritava uue sõiduauto kohta koguma miinimumandmed. Tuleb arvesse võtta üksnes ühenduse tüübikinnitust käsitlevates õigusaktides nimetatud kütuseid ja jõuseadmeid. Liikmesriigid peavad iga ühenduses esimest korda registreeritava uue sõiduauto kohta koguma ja talletama järgmised andmed: - süsinikdioksiidi eriheitmed (g/km), - kütusetüüp (nt bensiin, diislikütus), - tootja, - mass (kg), - suurim kasulik võimsus (kW), - mootori töömaht (cm3). -------------------------------------------------- II LISA Andmete kvaliteet ja täpsus 1. Sissejuhatus Tootjad võivad oma sõiduautotüübid liigitada variantideks ja versioonideks. Kõige täpsemad andmed teatava auto süsinikdioksiidi heitmete kohta saadakse selle versiooniga seotud andmetest, kuhu kõnealune auto kuulub. Seetõttu peaksid liikmesriigid seirekava jaoks koguma üksnes konkreetse versiooni andmeid. 2. Tüübikinnitusdokumentide kasutamine seireandmete allikana a) Andmeid, mida kasutatakse autode süsinikdioksiidi heitmete seires (või mida kogutakse elektroonilistesse andmekogudesse nende kasutamiseks autode süsinikdioksiidi heitmete seire kavas), tuleb võtta ametlikust tüübikinnituse andmise teatega kaasnevast infopaketist, mis saadetakse liikmesriikide tüübikinnitusasutustele vastavalt direktiivile 70/156/EMÜ. b) Liikmesriikide tüübikinnitusasutustele saadetav infopakett võib sisaldada andmeid mitme erineva versiooni kohta. Seetõttu on oluline täpselt kindlaks määrata käesoleva otsuse sätetega hõlmatud uue sõiduauto asjakohased andmed infopaketis. Konkreetse versiooni andmed valitakse seetõttu sõiduki tüübi, variandi ja versiooni numbrite alusel, nagu need on märgitud vastavustunnistusele. Vastavustunnistusel peavad tingimata olema antud autotüübi konkreetse versiooniga seotud andmed. 3. Võimalikud veaallikad a) Konkreetse versiooni andmete võtmine tüübikinnitusdokumentidest Kaks olulist võimalikku veaallikat on seotud tüübikinnitusdokumentide kasutamisega seireandmete allikana käesoleva otsuse kohaldamisel. Esiteks võivad vead tekkida teatmikus paberil esitatud andmete muutmisel elektrooniliseks, et neid kasutada tüübikinnitusandmete andmekogus. Need vead on kõige tõenäolisemalt tingitud inimeksimusest. Teiseks võivad vead tekkida andmete võtmisel tüübikinnitusandmete elektroonilistest andmekogudest. Asjaomase versiooni andmed tuleks sellistes andmekogudes kindlaks määrata tüübi, variandi ja versiooni numbrite kordumatu kombinatsiooni abil, mis on antud vastavustunnistusel. b) Andmete ülekanne vastavustunnistuselt elektroonilisse registrifaili Kui uue sõiduauto registreerimisel võetakse andmed vastavustunnistuselt (paberil) ja kantakse elektroonilisse registrifaili, on oht, et üle võidakse kanda ebaõigeid andmeid. Kõige tõenäolisem põhjus on inimeksimus. c) Tootjatepoolne automaatne andmeedastus registreerimisasutustele Mõnes liikmesriigis palutakse tootjatel vastavustunnistusel olevad andmed elektrooniliselt edastada registreerimisasutustele (või otse registrifailidesse). Sel juhul on võimalik, et edastatakse ebaõigeid andmeid, ja seetõttu tuleks süsteemid valideerida. -------------------------------------------------- III LISA Uute sõiduautode süsinikdioksiidi heitmete seireandmete kindlaksmääramise meetod Käesolevas lisas kirjeldatakse komisjonile edastatavaid seireandmeid. Seireandmed saadakse uute sõiduautode esimesel registreerimisel kogutud algandmetest (vt I lisa) vastavalt allpool kirjeldatud meetodile. Nende andmete komisjonile edastamise vormi kirjeldatakse IV lisas. Praegu tuleb arvesse võtta üksnes ühenduse tüübikinnitust käsitlevates õigusaktides nimetatud kütuseid ja jõuseadmeid. Selle seirekavaga hõlmatakse üksnes selliste uute sõiduautodega seotud andmed, mida ei ole varem ühenduses registreeritud. Varem ühenduses või mujal registreeritud sõiduautod on käesoleva otsuse reguleerimisalast välja jäetud. 1. Esimest korda registreeritud sõiduautode arv kütusetüübi järgi (Nf) Liikmesriigid määravad iga eraldi kütusetüübi (nt bensiin ja diislikütus) puhul kindlaks nende territooriumil esimest korda registreeritud uute sõiduautode arvu. Iga kütusetüübi (f) puhul märgib esimest korda registreeritud uute sõiduautode arv on Nf. 2. Teatavat kütusetüüpi kasutavate esimest korda registreeritud autode keskmised süsinikdioksiidi eriheitmed (Sf,ave) Kõikide teatavat kütusetüüpi kasutavate esimest korda registreeritud autode keskmised süsinikdioksiidi eriheitmed (Sf, ave) arvutatakse konkreetset kütusetüüpi kasutavate üksikute autode süsinikdioksiidi eriheitmete (Sf) summast, mis jagatakse sama kütusetüüpi kasutavate esimest korda registreeritud autode arvuga (Nf): +++++ TIFF +++++ 3. Uute sõiduautode süsinikdioksiidi heitmete jagunemine Iga kütusetüübi puhul märgitakse, kui palju esimest korda registreeritud sõiduautosid kuulub järgmistesse süsinikdioksiidi heitmete kategooriatesse: < 60, 60-80, 81-100, 101-120, 121-140, 141-160, 161-180, 181-200, 201-250, 251-300, 301-350, 351-450, > 450 g/km. Kui teatavasse süsinikdioksiidi heitmete kategooriasse (c) kuuluvate ja teatavat kütusetüüpi (f) kasutavate uute autode arv on Nf, c, arvutatakse nende sõidukite keskmised süsinikdioksiidi heitmed (Cf, c, ave) iga uue auto süsinikdioksiidi heitmete (Cf, c) summast, jagades selle summa autode arvuga (Nf, c): +++++ TIFF +++++ 4. Uute sõiduautode jagunemine massikategooriatesse Iga järgmise massikategooria puhul < 650, 650-750, 751-850, 851-950, 951–1050, 1051–1150, 1151–1250, 1251–1350, 1351–1550, 1551–1750, 1751–2000, 2001–2250, 2251–2500, 2501–2800 ja > 2800 kg märgitakse teatavat kütusetüüpi kasutavate esimest korda registreeritud sõiduautode arv, nende keskmine mass ja keskmised süsinikdioksiidi heitmed. Kui teatavasse massikategooriasse (m) kuuluvate ja teatavat kütusetüüpi (f) kasutavate uute autode arv on Nf, m, arvutatakse nende sõidukite keskmine mass (Mf, m, ave) iga uue auto masside (Mf, m) summast, jagades selle autode arvuga (Nf, m): +++++ TIFF +++++ Kui Sf, m tähendab teatavasse massikategooriasse kuuluvate ja teatavat kütusetüüpi kasutavate autode süsinikdioksiidi eriheitmeid, siis selliste sõidukite keskmised süsinikdioksiidi eriheitmed saadakse järgmiselt: +++++ TIFF +++++ 5. Esimest korda registreeritud sõiduautode jagunemine suurima kasuliku võimsuse kategooriatesse Iga järgmise suurima kasuliku võimsuse kategooria puhul < 30, 30-40, 41-50, 51-60, 61-70, 71-80, 81-90, 91-100, 101-110, 111-120, 121-130, 131-140, 141-150, 151-160, 161-170, 171-180, 181-200, 201-250, 251-300, > 300 kW märgitakse teatavat kütusetüüpi kasutavate esimest korda registreeritud sõiduautode arv, nende keskmine suurim kasulik võimsus ja keskmised süsinikdioksiidi eriheitmed. Kui teatavasse võimsusekategooriasse (p) kuuluvate ja teatavat kütusetüüpi (f) kasutavate uute autode arv on Nf, p, arvutatakse nende sõidukite keskmine suurim kasulik võimsus (Pf, p, ave) iga uue auto suurimate kasulike võimsuste (Pf, p) summast, jagades selle autode arvuga (Nf, p): +++++ TIFF +++++ Kui Sf, p tähendab teatavasse suurima kasuliku võimsuse kategooriasse kuuluvate ja teatavat kütusetüüpi kasutavate autode süsinikdioksiidi eriheitmeid, siis selliste sõidukite keskmised süsinikdioksiidi eriheitmed saadakse järgmiselt: +++++ TIFF +++++ 6. Esimest korda registreeritud sõiduautode jagunemine mootori töömahu kategooriatesse Iga järgmise mootori töömahu kategooria puhul < 700, 700-800, 801-900, 901–1000, 1001–1100, 1101–1200, 1201–1300, 1301–1400, 1401–1500, 1501–1600, 1601–1700, 1701–1800, 1801–1900, 1901–2000, 2001–2100, 2101–2200, 2201–2400, 2401–2600, 2601–2800, 2801–3000, 3001–3500, 3501–4500, > 4500 cm3 märgitakse teatavat kütusetüüpi kasutavate esimest korda registreeritud sõiduautode arv, nende keskmine mootori töömaht ja keskmised süsinikdioksiidi eriheitmed. Kui teatavasse mootori töömahu kategooriasse (c) kuuluvate ja teatavat kütusetüüpi (f) kasutavate uute autode arv on Nf, c, arvutatakse nende sõidukite keskmine mootori töömaht (Cf, c, ave) iga uue auto mootori töömahtude (Cf, c) summast, jagades selle autode arvuga (Nf, c): +++++ TIFF +++++ Kui Sf, c tähendab teatavasse mootori töömahu kategooriasse kuuluvate ja teatavat kütusetüüpi kasutavate autode süsinikdioksiidi eriheitmeid, siis selliste sõidukite keskmised süsinikdioksiidi eriheitmed saadakse järgmiselt: +++++ TIFF +++++ -------------------------------------------------- IV LISA Komisjonile edastatavate seireandmete vorm Järgnevalt kirjeldatakse, millises vormis peaksid liikmesriigid komisjonile edastama III lisas esitatud meetodi kohaselt arvutatud seireandmed. 1. Kõikide teatavat kütusetüüpi kasutavate ja esimest korda registreeritud sõiduautode keskmised süsinikdioksiidi eriheitmed Liikmesriigid esitavad iga erineva kütusetüübi puhul esimest korda registreeritud sõiduautode arvu ja nende keskmised süsinikdioksiidi heitmed. Andmed esitatakse allpool olevas tabelis, milles süsinikdioksiidi heitmete väärtused on ümardatud lähima täisarvuni. Kütusetüüp | Esimest korda registreeritud sõiduautode arv | Keskmised süsinikdioksiidi eriheitmed (g/km) | Bensiin | … | … | Diislikütus | … | … | … | … | | 2. Keskmised süsinikdioksiidi eriheitmed tootjate ja kütusetüüpide kaupa Kõikide esimest korda registreeritud sõiduautode andmed tuleb rühmitada tootjate kaupa ning jaotada allklassidesse kütusetüüpide kaupa (nt bensiin ja diislikütus). Liikmesriigid esitavad iga allklassi kohta kõik keskmised süsinikdioksiidi eriheitmed ning sõiduautode arvu, millel need väärtused põhinevad. Nõutavad andmed tuleb esitada tabelis, nagu allpool näidatud. Süsinikdioksiidi heitmete väärtused ümardatakse lähima täisarvuni. Tootja | Kütusetüüp | Esimest korda registreeritud sõiduautode arv | Keskmised süsinikdioksiidi eriheitmed (g/km) | … | Bensiin | … | … | … | Diislikütus | … | … | … | … | … | | 3. Uute sõiduautode süsinikdioksiidi heitmete jagunemine Liikmesriigid esitavad järgmise vormi kohaselt iga erineva kütusetüübi puhul igas süsinikdioksiidi heitmete kategoorias registreeritud uute sõiduautode arvu üksikute tootjate kaupa ja kõigi tootjate kohta. +++++ TIFF +++++ 4. Uute sõiduautode jagunemine massi, võimsuse ja mootori töömahu kategooriatesse Sõidukid on massi, võimsuse ja mootori töömahu järgi jaotatud klassidesse ning iga klassi kohta kogutud andmed edastatakse. Iga klassi puhul esitatakse üksikute tootjate ja kõikide tootjate puhul andmed sõiduautode keskmise massi, võimsuse ja mootori töömahu kohta ning nende keskmised süsinikdioksiidi heitmed. Massi, võimsuse ja mootori töömahu ning süsinikdioksiidi heitmete väärtused ümardatakse lähima täisarvuni. +++++ TIFF +++++ +++++ TIFF +++++ +++++ TIFF +++++ --------------------------------------------------